**Kjære foreldre og foresatte**

FAU har denne høsten hatt et spesielt fokus på trygg skolevei. I den forbindelse har vi satt ned et utvalg til å arbeide spesielt med dette. Vi mener mange av skoleveiene på Finnøy er trafikkfarlige. Derfor ønsker vi å informere om hvilke rettigheter skolebarn har når det gjelder å komme seg trygt til skolen.

Skoleveien er skolens/kommunens ansvar. Noen barn har rett til fri skoleskyss. Dette er først og fremst barn med mer enn 4 km reisevei til skolen. 2 km for elever i 1.klasse.

**Alle elever, uansett avstand til skolen, kan ha rett til fri skoleskyss dersom skoleveien er svært vanskelig eller trafikkfarlig. Foreldre må søke for hvert enkelt barn for å få dette.**

Vi i FAU mener at flere elever på Finnøy kan ha rett til fri skoleskyss på grunn av farlig skolevei, og vi ønsker å prøve dette inn for kommunen. Dette kan vi kun gjøre dersom dere foreldre søker for deres eget barn.

NB!

Foreldre/foresatte til barn i 1.kl. og 2.kl. må være oppmerksomme på at overflyttingen til sentralskolen etter vinterferien, kan medføre endringer i retten til fri skoleskyss.

For å hjelpe dere litt på vei har vi laget et standard søknadskjema som følger med dette skrivet. Dette må fylles ut og sendes kommunen. Digitalt søknadsskjema finner dere her: <http://www.minskole.no/finnoyss/seksjon/14499>.

**Vi ber alle som mener deres barn har farlig eller vanskelig skolevei om å fylle ut søknaden og sende den inn. Mange søknader vil utøve større trykk på myndighetene, og på den måten kan vi bedre trafikksikkerheten til skolebarna våre. Kommunen er pliktig til å undersøke, ta stilling og begrunne avgjørelsen til hver enkelt elev. Hvis kommunen gir avslag på søknaden, vil vi anbefale at dere bruker klageretten.**

Dersom noen har innspill eller spørsmål så ta gjerne kontakt med

|  |  |
| --- | --- |
| Heidi Urtegård  | 930 14 333  |
| Elisabeth Alstveit | 992 99 053 |
| Helga M.F. Fugledal | 934 95 929 |
| Vibecke Heimark | 958 86 272 |
| Lars Martin Hetland | 922 04 312 |
| Hanne Ruud Mjølsnes | 472 42 470 |

Vi anbefaler de som søker å lese veilederen «Særlig farlig eller vanskelig skolevei». Her er mange gode tips. <https://www.tryggtrafikk.no/tema/skole/brosjyrer/>

Med Hilsen FAU, komite for trygg skolevei.